钦定古今图书集成/历象汇编/岁功典/第020卷 > 喜迁莺〈立春〉 胡浩然
## 钦定古今图书集成/历象汇编/岁功典/第020卷 > 喜迁莺〈立春〉 胡浩然

谯楼残月。听画角晓寒，梅花吹彻。瑞日祥云，和风解冻，青帝乍临东阙。暖向土牛箫鼓，天路珠帘高揭。最
好是，戴彩旛春胜，钗头双结。　奇绝。开宴处，珠履玳
簪，俎豆争罗列。舞袖翩翻，歌喉缥缈，压倒柳腰莺舌。
劝我应时纳祜，还把金炉香爇。愿岁岁，把一卮春酒，
长陪佳节。